El Pla Respecte aborda la substitució de més de 450 lluminàries per millorar l'eficiència i la il·luminació
17 novembre 2023

## El Pla Respecte aborda la substitució de més de 450 lluminàries per millorar l'eficiència i la il·luminació17 novembre 2023Última actualització: 17 novembre 2023

![](../gestion/img/f6ecfe69ca441b288cf4b160853652910928c955ab66eeac07dee1d678d5a098.jpg)  
  

Dins de les actuacions previstes al **Pla Respecte**, des de hui i durant els pròxims dos mesos, l'empresa encarregada del subministrament energètic de Gandia inicia la **substitució d'un total de 457 lluminàries**.

  
Aquesta intervenció suposa la tercera fase de la **substitució progressiva de més de 5.008 punts de llum** de la ciutat que així veuran millorat el seu rendiment. En concret, se substitueixen projectors LED de potències compreses entre 40 i 80 W per projectors LED de potències compreses entre 20 i 60 W. Es tracta de lluminàries **més eficients** que permeten un **estalvi del 30% de l'energia consumida** i que, com és el cas de les que són substituïdes al passeig Marítim, són específiques per resistir ambients salins.

  
La renovació venia prevista al contracte amb l'empresa subministradora encarregada de la gestió i manteniment de l'enllumenat públic municipal, amb motiu de mantenir en tot moment les dades d'il·luminació i eficiència en els nivells adequats i sempre dins de la normativa vigent.